
Λειτουργού στην ΜΑΤΖΩΡΟΥ ΜΑΡΙΑ. 1 

Χορήγηση άδειας άσκησης επαγγέλματος Κοινωνικού 
Λειτουργού στην ΜΑΡΙΝΟΥ - ΔΗΜΟΥΛΙΑ ΔΙΟΝΥ¬ 
ΣΙΑ . 2 

Χορήγηση άδειας άσκησης επαγγέλματος Κοινωνικού 

Λειτουργού στην ΚΛΩΝΟΥ ΜΑΡΙΑ. 3 

Χορήγηση άδειας άσκησης επαγγέλματος Κοινωνικού 
Λειτουργού στην ΚΑΒΡΟΥΖΟΥ ΕΙΡΗΝΗ του ΙΩ¬ 
ΑΝΝΗ .. 4 

Έγκριση προγράμμάτος κυνηγϊου της ελεγχόμενης 
Κυνηγετικής περιοχής Αταλαντονήσου, Ν. Φθιώτι¬ 
δας κυνηγετικής περιόδου 1996 - 1997 . 5 

Ψήφιση Οργανισμού Εσωτερικής Υπηρεσίας (Ο.Ε.Υ.) 
Συμβουλίου Περιοχής 6ης Εδαφικής Περιφέρειας 
Νομού Σερρών. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13650 (1) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΑΤΖΩΡΟΥ ΜΑΡΙΑ. 

Ο ΝΟΜΑΡΧΗΣ ΑΘΗΝΩΝ 

Με τη 13650/12.9.96 απόφαση του Νομάρχη Αθηνών 
Χορηγήθηκε στη ΜΑΤΖΩΡΟΥ ΜΑΡΙΑ ΤΟΥ ΖΑΧΑΡΙΑ 
άδεια άσκησης επαγγέλματος Κοινωνικού Λειτουργού. 

Αθήνα, 12 Σεπτεμβρίου 1996 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

- ♦- 

Αρ'ιθ. 13485 (2) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΑΡΙΝΟΥ - ΔΗΜΟΥΛΙΑ ΔΙΟΝΥΣΙΑ. 

Ο ΝΟΜΑΡΧΗΣ ΑΘΗΝΩΝ 

Με τη 13485/12.9.96 απόφαση του Νομάρχη Αθηνών 


Χορηγήθηκε στη ΜΑΡΙΝΟΥ - ΔΗΜΟΥΛΙΑ ΔΙΟΝΥΣΙΑ ΤΟΥ 
ΔΗΜΗΤΡΙΟΥ άδεια άσκησης επαγγέλματος Κοινωνικού 
Λειτουργού. 

Αθήνα, 12 Σεπτεμβρίου 1996 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-♦- 

Αριθ. 13400 (3) 

Χορήγηση άδειας άσκησης επαγγέλματος Κοινωνικού 
Λειτουργού στην ΚΛΩΝΟΥ ΜΑΡΙΑ. 

Ο ΝΟΜΑΡΧΗΣ ΑΘΗΝΩΝ 

Με τη 13400/12.9.96 απόφαση του Νομάρχη Αθηνών 
Χορηγήθηκε στην ΚΛΩΝΟΥ ΜΑΡΙΑ του ΣΤΥΛΙΑΝΟΥ 
άδεια άσκησης επαγγέλματος Κοινωνικού Λειτουργού. 

Αθήνα, 12 Σεπτεμβρίου 1996 

Με εντολή Νομάρχη 
Ο Διευθυντές 
ΜΙΧ. ΜΠΟΥΜΠΑΚΗΣ 

-♦- 

Αριθ. 5356/15.9.96 (4) 

Χορήγηση άδειας άσκησης επαγγέλματος Κοινωνικού 
Λειτουργού στην ΚΑΒΡΟΥΖΟΥ ΕΙΡΗΝΗ του ΙΩ¬ 
ΑΝΝΗ. 

Ο ΝΟΜΑΡΧΗΣ ΒΟΙΩΤΙΑΣ 

Με την 5356/1996 απόφαση του Νομάρχη Βοιωτίας 
έχει χορηγηθεί στην ΚΑΒΡΟΥΖΟΥ ΕΙΡΗΝΗ του ΙΩΑΝΝΗ, 
άδεια άσκησης επαγγέλματος Κοινωνικού Λειτουργού. 

Λιβαδειά, 15 Σεπτεμβρίου 1996 
Ο Νομάρχης κ.α.α. 

ΗΛΙΑΣ ΓΚΡΙΤΖΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2720 (5) 

Έγκριση προγράμματος κυνηγίου της ελεγχόμενης Κυνη¬ 
γετικής περιοχής Αταλαντονήσου, Ν. Φθιώτιδας κυνη¬ 
γετικής περιόδου 1996 - 1997. 

Η ΑΝΑΠΛΗΡΩΤΡ1Α ΠΕΡΙΦ/ΚΟΥ Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 2218/94 όπως τροποποιήθηκε 
με το Ν. 2240/94 «Περί Νομαρχιακής Αυτ/σης». 

2. Τις διατάξεις των άρθρων 253 και 254 και ΝΔ 86/69 
«Περί Δασικού Κωδικός» όπως έχουν αντικατασταθεί αντί¬ 
στοιχα με τα άρθρα 3 και 4 του Νόμου 177/75. 

3. Τις διατάξεις του άρθρου 3 του ΠΔ/τος 453/Τ-2415/ 
1977 «Περί των ελεγχομένων Κυνηγετικών περιοχών και 
των όρων και προϋποθέσεων ασκήσεως Θήρας σ' αυτές». 

4. Την αριθ. 235 228/5821 /1977 απόφαση του Υπουρ¬ 
γού Γεωργίας «Περί χαρακτηρισμού και ιδρύσεως Ε.Κ.Π. 
στο νησί Αταλαντονήσι». 

5. Τις διατάξεις του άρθρου 1 παρ. Κ9 του Π/τος 
332/83 «Περί μεταβιβάσεως αρμοδιοτήτων του Υπουργού 
Γεωργίας και Προϊσταμένων διανομαρχικών Υπηρεσιών 
του Υπ. Γεωργίας στους Νομάρχες». 

6. Το πρόγραμμα του κυνηγίου που συντάχθηκε και 
υποβλήθηκε σε μας από το Δασαρχείο Αταλάντης με την 
αριθ. 2310/9.9.96 αναφορά του, αποφασίζουμε: 

Εγκρίνουμε το πρόγραμμα της Ελεγχόμενης Κυνηγετι¬ 
κής Περιοχής Αταλαντονήσου, κυνηγετικής περιόδου 
1996 - 1997, ως ακολούθως: 

ΠΡΟΓΡΑΜΜΑ ΚΥΝΗΓΙΟΥ 

Ελεγχόμενης Κυνηγετικής Περιοχής (Ε.Κ.Π.) Αταλα- 
ντοννήσου κυνηγετικής περιόδου 1996 - 97. 

Άρθρο 1 

Για να αποκτήσει κανείς το δικαίωμα κυνηγίου στην κυ¬ 
νηγετική Περιοχή Αταλαντοννήσου, απαιτούνται: 

1.1 Κατοχή κοινής αδείας κυνηγίου, ήτοι Τοπικής, Περι¬ 
φερειακής ή Γ ενικής, που να ισχύει και για το Νομό Φθιώ¬ 
τιδας. 

1.2 Η απόκτησή Ειδικής αδείας για το κυνήγι στην Ελεγ¬ 
χόμενη Κυνηγετική περιοχή. 

Άρθρο 2 

Γ ια να αποκτήσει ο ενδιαφερόμενος κυνηγός την Ειδική 
άδεια, πρέπει να υποβάλει στο Δασαρχείο Αταλάντης: 

2.1 .α) Αίτηση στην οποία θα αναγράφεται το επώνυμο, 
το όνομα πατέρα, ο τόπος και η δ/νση κατοικίας, ο αριθ¬ 
μός αστ/κής ταυτότητας, ο αριθμός αδείας κυνηγίου, το 
είδος της (Τοπική, Περ/κή, Γενική) και η δασική αρχή που 
την εξέδωσε, καθώς και το είδος (πτερωτά ή τριχωτά) κυ¬ 
νηγίου που επιθυμεί. 

β. Την άδεια Θήρας που εκδάθηκε σύμφωνα με τις δ/ 
ξεις του άρθρου 262 του Ν.Δ. 86/69, η υπεύθυνη Δήλωση 
του άρθρου 8 Ν. 1599/1986 στην οποία θα αναγράφεται η 
χρονολογία, ο αριθμός και η Δασική Αρχή που την εξέ¬ 
δωσε. 

2.2 Η τιμή της ειδικής άδειας, καθορίζεται ως εξής: 

2.2. α Για την πρώτη και δεύτερη ημέρα κυνηγίου: 

2.2. α1 Για όλους τους Έλληνες κυνηγούς και τους ξέ¬ 
νους υπήκοους κρατών μελών της Ευρωπαϊκής Ένωσης 
δρχ. 11000 - (πλέον Φ.Π.Α. 18%). 

2.2. α2 Για τους υπηκόους λοιπών ξένων Κρατών, οι 
οποίοι διαμένουν στη χώρα μας δρχ. 16.000 (πλέον 
Φ.Π.Α. 18%). 

2.2. β Για τις ημέρες πέραν της πρώτης και της δευτέ- 
ρας: 


2.2. β1 Για όλους τους Ελληνες κυνηγούς και τους ξέ¬ 
νους υπήκοους κρατών μελών της Ευρωπαϊκής Ένωσής 
δρχ. 6.000 (πλέον Φ.Π.Α. 18%). Εκτός από τους Έλληνες 
κυνηγούς που κατοικούν στο Νομό Φθιώτιδας δρχ. 5.000 
(πλέον Φ.Π.Α. 18%). 

2.2. β2 Για τους υπηκόους λοιπών ξένων Κρατών, οι 
οποίοι διαμένουν στη Χώρα μας δρχ. 13.000 (πλέον 
Φ.Π.Α. 18%). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχρι τρεις (3). πρέ¬ 
πει ο καθένας χωριστά να συνυποβάλλει τα δικαιολογητικά 
που καθορίζονται στο άρθρο 2 παρ. 2.1 .αβ και να αναγρά¬ 
φονται στην αίτηση του καθενός χωριστά τα ονόματα και 
των υπολοίπων της παρέας. 

2.5. Ο κυνηγός που τήρησε τη διαδικασία του άρθρου 
αυτού, παίρνει σειρά προτεραιότητας κυνηγίου στην 
Ε.Κ.Π. η δε αίτησή του καταχωρείται σε ειδικό βιβλίο του 
Δασαρχείου. 

2.6. Ο Επόπτης της Ε.Κ.Π. καθορίζει την ημερομηνία 
κυνηγίου, για κάθε ενδιαφερόμενο, τον αριθμό των κυνη¬ 
γών σε κάθε είσοδο κλπ. 

2.7. Αιτήσεις γίνονται δεκτές μετά την έγκριση του πα¬ 
ρόντος προγράμματος από την Περ/κη Διοίκηση Ν. Φθ/ 
δας. 

Άρθρο 3 

3.1. Ο κυνηγός που δεν ακολούθησε τη διαδικασία του 
άρθρου 2 του Προγράμματος αυτού, δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει, τότε μπορεί να 
ορισθεί γΓ αυτόν από την Υπηρεσία άλλη μέρα και αν δεν 
παρουσιασθεί ξανά, τότε το τέλος χάνεται υπέρ του ΚΕΦ. 
ΘΗΡΑΣ και η αίτησή του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμιά ευθύνη παρά μόνο να επιστρέφει στους 
κυνηγούς τα χρηματικά ποσά επιβαρυνόμενα με τα έξοδα 
αποστολής κατά τη διαδικασία περί επιστροφής εσόδων 
ως αχρεωστήτως καταβληθέντων. 

Άρθρο 4 

4.1. Με βάση το βιβλίο προτεραιότητας κυνηγίου, ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης δέκα (10) ημέρες μετά την υποβολή της αιτήσεως, 
στα τηλέφωνα (0233) 22.171 & 22.268 Αταλάντης, για να 
μάθει την ημερομηνία κυνηγίου που καθορίσθηκε γΓ αυ¬ 
τόν ή εφ' όσον δεν επιθυμεί ο ίδιος, η Υπηρεσία θα του 
ανακοινώσει με έγγραφο την ημέρα κυνηγίου. 

Σε κυνηγούς οι οποίοι θα προσέλθουν για κυνήγι, χωρίς 
να ειδοποιηθούν από την Υπηρεσία, δεν θα επιτραπεί η εί¬ 
σοδός τους στο Αταλαντοννήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον Επόπτη της 
Ε.Κ.Π. 

4.3. Σε κάθε τομέα επιτρέπεται να κυνηγάει μόνο μία 
ομάδα κυνηγών και ο αριθμός των κυνηγών κάθε ομάδας. 

δεν πρέπει να υπερβαίνει τους οκτώ (8). 

Άρθρο 5 

5.1. Οι ενδιαφερόμενοι κυνηγοί μπορούν να παρουσια- 
σθοΰν την ημερομηνία που καθορίσθηκε στην παραλία 
Αταλάντης (Σκάλα Αταλάντης) το αργότερο μέχρι την 
07:00 ώρα της ημέρας που έχει ορισθεί να κυνηγήσουν. 
Στη συνέχεια εφοδιάζονται με την Ειδική Άδεια και παίρ¬ 
νουν οδηγίες και λεπτομέρειες σχετικά με το κυνήγι από 
τα αρμόδια όργανα της Ε.Κ.Π. 

5.2. Ειδικότερα ενημερώνονται για τον τόπο συγκε- 
ντρώσεως, ώρα ενάρξεως του κυνηγίου και γενικά για τον 
τρόπο διεξεγωγής του κυνηγίου. 

5.3. Οι κυνηγοί πρέπει να γνωρίζουν τον κανονισμό των 
Κυνηγετικών Περιοχών και τα θηράματα της, περιοχής. 

5.4. Η Υπηρεσία δεν αναλαμβάνει καμιά ευθύνη για την 
μετάβαση και επιστροφή των κυνηγών στο Αταλαντον- 
νήσι, τα δε έξοδα μεταβάσεως και επιστροφής βαρύνουν 
τους κυνηγούς εξ’ ολοκλήρου. 

Άρθρο 6 

6.1. Ο κυνηγός έχει δικαίωμα να φέρει μαζί του δύο 
όπλα. Επιτρέπεται η χρήση επαναληπτικών όπλων (καρα- 
μπινών) και με γέμισμα μόνο μέχρι δύο φυσίγγια. 

6.2. Ο κάθε κυνηγός μπορεί να χρησιμοποιεί μέχρι δύο 
σκυλιά πτερωτού θηράματος (πουλόσκυλα) τα οποία πρέ¬ 
πει να υπακούουν στο πρόσταγμα αυτού. 

6.3. Για τις ημέρες που επιτρέπεται το κυνήγι του αγριο- 
πρόβατου, ο κάθε κυνηγός μπορεί να χρησιμοποιεί μέχρι 
δύο σκυλιά δίωξής (λαγόσκυλα) και απαγορεύονται τα 
σκυλιά πτερωτού θηράματος (πουλόσκυλα) καθώς και το 
κυνήγι των πτερωτών.-. 

Άρθρο 7 

7.1.0 κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π. συνοδεύεται από αρμό¬ 
δια δασικό όργανα της Ε.Κ.Π. 

Η Υπηρεσία δε φέρει καμμία ευθύνη για τυχόν τραυμα¬ 
τισμό ή ατύχημα κλπ, κυνηγού, κατά την διάρκεια κυνηγίου 
από οποιαδήποτε αιτία. 

7.2. Απαγορεύεται η απομάκρυνση από την ομάδα, με- 
μενομένων κυνηγών. 

Οι παραβάτες απομακρύνονται της Ε.Κ.Π. και στερού¬ 
νται του κυνηγίου, χωρίς άλλη διατύπωση ή αποζημί¬ 
ωση. 

7.3. Ο κυνηγός πβυ τραυματίζει - κατά την απόλυτο 
κρίση του Δασικού οργάνου που παρακολουθεί το κυνήγι - 
θήραμα και δεν συλλαμβάνει αυτό, καταβάλει το μισό της 
προβλεπόμενης για το θήραμα αξίας. 

7.4. Απαγορεύεται αυστηρά η διαλογή των φονευθέ- 
ντων θηραμάτων κυνηγός δε, που θα συλληφθεί να μην 
παίρνει το φονευθέν θήραμα, τότε καταλογίζεται σε βά¬ 
ρος του η αξία του θηράματος και στερείται παντελώς της 
εισόδου στην Ε.Κ.Π. 

Άρθρο 8 

8.1. Μετά το τέλος του κυνηγίου, ο Φύλακας ή το εντε¬ 
ταλμένο δασικό όργανο της Ε.Κ.Π., εκδίδει απόδειξη πλη¬ 
ρωμής από τριπλότυπο στέλεχος, το οποίο έχει τις αυτές 
ενδείξεις με το δελτίο εισόδου και εισπράττει το σχετικό 
ποσό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για την μεταφορά κλπ, αυτών. 


8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα θη¬ 
ράματα που κυνηγήθηκαν από αυτή. 

8.3. Όταν η ομάδα αποτελείται από κυνηγούς κατοί¬ 
κους διαφόρων περιοχών, Φθιώτιδας και υπηκόους Κρα¬ 
τών μελών της Ευρωπαϊκής Ένωσης, τότε οι τιμές όλων 
των φονευθέντων θηραμάτων καθορίζονται από τις τιμές 
των θηραμάτων που αναγράφονται στη στήλη (3) του πα¬ 
ρακάτω Πίνακα. 

Αν η ομάδα έχει και αλλοδαπούς κυνηγούς άλλων ξένων 
κρατών τότε οι τιμές καθορίζονται με τη στήλη (4) του Πί¬ 
νακα. 

Άρθρο 9 

9.1. Με απόφαση της Περ/κης Διοίκησης Φθ/δας 
ύστερα από εισήγηση του Επόπτη, είναι δυνατό να τροπο¬ 
ποιηθεί το πρόγραμμα Θήρας ή να διακοπεί για ορισμένο 
χρόνο το κυνήγι ή οριστικά για ένα ή για όλα τα είδη Θηρα¬ 
μάτων. 

9.2.0 Επόπτης της Ε.Κ.Π. μπορεί, σε περίπτωση κακο¬ 
καιρίας όταν δεν μπορεί να διεξαχθεί το κυνήγι, να καθο¬ 
ρίσει ως μέρα αυτού την επομένη ή και την άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

Άρθρο 10 

10.1. Κατά την Κυνηγετική περίοδο 1996 - 97 επιτρέ¬ 
πεται για κάθε κυνηγό το κυνήγι των κατωτέρω θηραμά¬ 
των σε αριθμό και τιμή μονάδας. 



Είδος 

Επιτρ. 

Τιμή 

μονάδας 

Δρχ. 

α.α θηράματος 

αριθ. 

Έλληνες 

Έλληνες 

Αλλοδαπ. 




κυνηγοί 

κυνηγοί 
κάτ. Νομ. 
Φθ/δας 

κυνηγοί 


1. 

2. 

3. 

4. 

5. 

1. 

Φασιανός 

5 

3.500 

2.800 

5.000 

2. 

Πέρδικα 

5 

2.500 

2.300 

4.000 

3. 

Ορτύκι 

5 

1.000 

700 

1.500 

4. 

Αγριοκούνελλο 

10 

2.000 

2.000 

4.000 

5. 

Μπεκάτσα 

10 

1.500 

1.500 

3.000 

6. 

Περιστεροειδή 

15 

1.200 

1.200 

2.200 

7. 

Τσίχλες 

30 

500 

500 

1.000 

8. 

Κοτσύφια 

10 

500 

500 

1.000 

9. 

Αγριοπρόβατα 






(ανά ομάδα 

2 

40.000 (αρσενικά) 

80.000 


8 ατόμων) 

2 

40.000 

(θηλυκά) 

80.000 


Οι ανωτέρω τιμές επιβαρύνονται με Φ.Π.Α. 8%. 

Ο ανώτερος αριθμός θηραμάτων που μπορεί να σκοτω¬ 
θούν, καθορίζεται σε 2.000 Φασιανούς, 200 Ορτύκια, 
3.000 Πέρδικες, 20 Αγριοπρόβατα και απεριόριστος αριθ¬ 
μός λοιπών θηραμάτων. 

Για την κυνηγετική περίοδο 1996-97 και για πειραματι¬ 
κούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50% του υπάρχοντος πληθυσμού. 

Άρθρο 11 

11.1 Η κυνηγετική περίοδος της Ε.Κ.Π. Αταλαντοννή- 
σου αρχίζει τις 14 Οκτωβρίου 1996 ημέρα Δευτέρα και λή¬ 
γει στις 16 Δεκεμβρίου 1996 ημέρα Δευτέρα. 



9658 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ημέρες κυνηγϊου ορίζονται: 

α. Για πτερωτά θηράματα και κουνέλι: η Δευτέρα, Τε¬ 
τάρτη & Παρασκευή εκτός εάν είναι ημέρα αργίας. 

ρ. Για αγριοπρόβατα και κουνέλι: ημέρα Πέμπτη και 
από ώρα 14:00 έως 17:00, τις ημερομηνίες 7/11, 14/11, 
21/11,28/11,5.12.96. 

Με απόφαση του Περ/κου Δ/ντή Ν. Φθ/δας είναι δυ¬ 
νατό οι ανωτέρω ημερομηνίες να τροποποιούνται, όταν οι 
συνθήκες το επιτρέπουν. 

Άρθρο 12 

12.1. Οι συνοδοί κυνηγών, χωρίς όπλο στη διάρκεια του 
κυνηγϊου, πληρώνουν τέλος εισόδου 3.000 δρχ. για κάθε 
μέρα. Οι άλλοι επισκέπτες μπορούν να μπαίνουν χωρίς να 
πληρώνουν. 

12.2. Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμιά, 18 Σεπτεμβρίου 1996 

Με εντολή Γεν. Γραμμ. Περιφ. Στερεός Ελλάδος 
Η Αναπ. Περ. Δ/ντή 
ΔΗΜΗΤΡΑ ΡΑΠΤΗ 

-♦- 

Αριθ. 14607 . (6) 

Ψήφιση Οργανισμού Εσωτερικής Υπηρεσίας (Ο.Ε.Υ.) 

Συμβουλίου Περιοχής 6ης Εδαφικής Περιφέρειας Νο¬ 
μού Σερρών. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥ Δ/ΝΤΗ Ν. ΣΕΡΡΩΝ 
Έχοντας υπόψη: 

1. Τις διατάξεις των παρ. 12 και 13 του άρθρου 48 του 
Ν. 2218/1994. 

2. Τις διατάξεις της παρ. 5 του άρθρου 12 του Ν. 1188/ 
81, όπως αυτό αντικαταστάθηκε με την παρ. 5 του άρθρου 
8 του Ν. 2307/1995. 

3. Τις διατάξεις του άρθρου 34 του Νόμου 2190/1994 
«Σύσταση ανεξάρτητης αρχής για την Επιλογή προσωπι¬ 
κού και ρύιθμιση θεμάτων διοίκησης». 

4. Την αριθ. 7/1996 απόφαση του Δ.Σ. του Συμβουλίου 
περιοχής της 6ης Εδαφικής περιφέρειας Νομού Σερρών 
με την οποία ψηφίζεται ο Οργανισμός Εσωτερικής Υπηρε¬ 
σίας του Συμβουλίου Περιοχής. 

5. Την αριθ. 7/10/27.6.1996 γνωμοδότηση του Υπηρε¬ 
σιακού Συμβουλίου του άρθρου 8 παρ. 4 του Ν. 2307/ 
1995. 

6. Την αριθ. 939/3.5.96 απόφαση του Γενικού Γραμμα- 
τέα Περιφέρειας Κεντρικής Μακεδονίας με την οποία ορί¬ 
ζεται αναπληρωτής του Περιφερειακού Δ/ντή Νομού Σερ¬ 
ρών η Νίκη Αντωνιάδου, προϊσταμένη Δ/νσης που Υπηρε¬ 
τεί στην Περιφερειακή Διοίκησή του Νομού, αποφασί¬ 
ζουμε. 

Διαπιστώνουμε την, με τις σύμφωνα με τις οικείες δια¬ 
τάξεις ψήφιση του Οργανισμού Εσωτερικής Υπηρεσίας 
του Συμβουλίου Περιοχής της 6ης Εδαφικής Περιφέρειας 
Νομού Σερρών που έγινε με την αριθ. 7/1996 απόφαση 
του Διοικητικού Συμβουλίου, ώστε αυτός να έχει ως εξής: 

Άρθρο Ιο 

Η υπηρεσία του Συμβουλίου Περιοχής αποτελεί από: 

Α. Δ/νση Διοικητικών και Οικονομικών Υπηρεσιών. 

Β. Δ/νση Τεχνικών Υπηρεσιών. 


Άρθρο 2ο 

Η Δ/νση του Συμβουλίου Περιοχής διαρθρώνονται ως 
εξής: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 
1. Τμήμα Διοικήσεοις: 
α. Γραφείο Προσωπικού, 
β. Γ ραφείο Νομικής Υπηρεσίας, 
γ. Γραφεία Πρωτοκόλλου - Δ/νση Αρχείου, 
δ. Γ ραφείο Διοικητικού Συμβουλίου - Εκτελεστικής επι¬ 
τροπής. 

ε. Γραφείο Καθαριότητας. 

2: Τμήμα Οικονομικών Υπηρεσιών: 

α. Γραφείο Ταμείου. 

β. Γραφείο Λογιστηρίου. 

γ. Γραφείο Προσόδων. 

δ. Γραφείο. Προμηθειών και αποθήκης. 

ε. Γραφείο Εισπρακτόρων. 

Β: Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Τμήμα πολιτικών εφαρμογών. 

α. Γ ραφείο Μελετών και Επίβλεψης έργων. 

β. Γ ραφείο Κτηματολογίου. 

γ. Γ ραφείο Δ/νσης εγγράφων όλης της Δ/νσης Τ.Υ. Αρ¬ 
χείου. 

δ. Γ ραφείο Προγραμματισμού και Ανάπτυξης. 

ε. Γ ραφείο Πληροφορικής και Γ εωγραφικών Συστημάτων. 

Άρθρο 3ο 

Η οργανική σύνθεση και κατάταξη των θέσεων του προ¬ 
σωπικού του Συμβουλίου Περιοχής, σε πΛάδους και ο κα¬ 
θορισμός των κατά κλάδο ειδικών τυπικών προσόντων διο¬ 
ρισμού, γίνονται ως εξής: 

1. ΚΑΤΗΓΟΡΙΑ ΠΕ 

α. Κλάδος ΠΕΙ Διοικητικός 
θέσεις τρεις (3) με βαθμούς Δ-Α 
Τυπικό προσόν διορισμού στον εισαγωγικό βαθμό Δ’ 
ορίζεται πτυχίο ή δίπλωμα νομικής ή πολιτικών ή οικονομι¬ 
κών επιστημών ή κοινωνιολογίας ή διοίκησης επιχειρή¬ 
σεων Α.Ε.Ι. της ημεδαπής ή πτυχίο ή δίπλωμα του Οικονο¬ 
μικού Πανεπιστημίου Αθηνών ή του Παντείου Πανεπιστη¬ 
μίου Κοινωνικών και Πολιτικών Επιστημών ή του Πανεπι¬ 
στημίου Πειραιώς ή Ανωτάτης Βιομηχανικής Σχολής θεσ/ 
νίκης της ημεδαπής ή ισότιμο αντίστοιχης ειδικότητας, 
σχολών της αλλοδαπής. 

β. Κλάδος ΠΕ3 Πολιτικών Μηχανικών: θέση μία (1) με 
βαθμούς Δ-Α. 

γ. Κλάδος ΠΕ6 Τοπογράφων: θέση μία (1) με βαθμούς 
Δ-Α. 

δ. Κλάδος ΠΕ9 Γεωπόνων: θέση μία (1) με βαθμούς 
Δ-Α. 

ε. Κλάδος ΠΕΙ 4 Δασολόγων: θέση μία (1) με βαθμούς 
Δ-Α. 

Για κάθε κλάδο τυπικό προσόν διορισμού στον εισαγω¬ 
γικό βαθμό Δ’ ορίζεται το ομώνυμο κατά περίπτωση πτυ¬ 
χίο ή δίπλωμα ΑΕΙ της ημεδαπής ή ισότιμο αντίστοιχης ει¬ 
δικότητας, σχολών της αλλοδαπής. 

2. ΚΑΤΗΓΟΡΙΑΣ ΤΕ 

α. Κλάδος ΤΕΙ7 Διοικητικών - Λογιστικών: θέση μία (1) 
με βαθμούς Δ-Α. 

Β. Κλάδος ΤΕ19 Πληροφορικής: θέση μία (1) με βαθ¬ 
μούς Δ-Α. 

Γιο κάθε κλάδο τυπικό προσόν διορισμού στον εισαγω¬ 
γικό βαθμό Δ’ ορίζεται το ομώνυμο ή αντίστοιχο κατά ειδι¬ 
κότητα πτυχίο ή δίπλωμα της σχολής Λογιστής ΤΕ! ή πλη¬ 
ροφορικής (δΟΓΓ - ννΑΗΕ) ΤΕΙ ή τίτλος σπουδών αντίστοι¬ 
χης ειδικότητας ισότιμων σχολών της ημεδαπής ή αλλοδα¬ 
πής. 

3. ΚΑΤΗΓΟΡΙΑΣ ΔΕ 

α. Κλάδος ΔΕΙ Διοικητικός: θέσεις τρεις (3) με βαθ¬ 
μούς Δ-Α. 

Στα καθήκοντα των υπαλλήλων αυτών περιλαμβάνονται 
και οι εργασίες δακτυλογραφίας. 

β. Κλάδος ΔΕ2 Εποπτών καθαριότητας: θέση μία (1) με 
βαθμούς Δ-Α. 

Προσόν διορισμού στον εισαγωγικό βαθμό Δ ορίζεται 
για μια πενταετία από την έναρξη της ισχύος του Π.Δ. 
37Α/87 απολυτήριος τίτλος Λυκείου ή εξαταξίου γυμνα¬ 
σίου ή ισότιμου σχολείου ανεξάρτητα από ειδικότητα. 

γ. Κλάδος ΔΕ5 Εργοδηγών: θέση μία (1) με βαθμούς 
Δ-Α. 

δ. Κλάδος ΔΕ6 Σχεδιαστών: θέση μία (1) με βαθμούς 
Δ-Α. 

Τυπικό προσόν διορισμού στον εισαγωγικό βαθμό Δ για 
κάθε κλάδο ορίζεται το πτυχίο μέσης Δημόσιας ή Τεχνικής 
- Επαγγελματικής Σχολής ειδικότητας σχεδιαστού ή άλλης 
αναγνωρισμένης από το Κράτος σχολής καιτριετής εμπει¬ 
ρία μετά την κτήση του απολυτηρίου τίτλου στην ειδικό¬ 
τητα του σχεδιαστού ή σε συναφή ειδικότητα. Για την συ¬ 
μπλήρωση της τριετούς εμπειρίας συνυπολογίζεται και ο 
χρόνος στρατιωτικής θητείας, κατά τον οποίο ο στρατεύ¬ 
σιμος απασχολήθηκε ο’ εργασίες της ειδικότητας του 
σχεδιαστού. 

ε. Κλάδος ΔΕΙ 5 Εισπρακτόρων: θέση μία (1) με βαθ¬ 
μούς Δ-Α. 

Προσόν διορισμού στον εισαγωγικό βαθμό ορίζεται για 
μία πενταετία από την έναρξη ισχύος του Π.Δ. 37Α/87 
απολυτήριος τίτλος λυκείου ή εξαταξίου γυμνασίου ή ισο¬ 
τίμου σχολείου, ανεξάρτητα από ειδικότητα. 

στ. Κλάδος ΔΕ28 χεριστών μηχανημάτων: θέσεις τρεις 
(3) με βαθμούς Δ-Α. 

ζ. Κλάδος ΔΕ29 οδηγών αυτ/των: θέσεις τρεις (3) με 
βαθμούς Δ-Α. 

Προσόν διορισμού στον εισαγωγικό βαθμό Δ για κάθε 
κλάδο ή ειδικότητα, ορίζεται ο ομώνυμος ή αντίστοιχος ή 
συναφής κατά ειδικότητα, απολυτήριος τίτλος τεχνικού - 
επαγγελματικού Λυκείου ή τεχνικής επαγγελματικής σχο¬ 
λής δευτεροβάθμιας εκπαίδευσης ή σχολής μαθητείας 
του ΟΑΕΔ ή άλλης ισότιμης σχολικής μονάδας της ημεδα¬ 
πής ή αλλοδαπής. 

η. Κλάδος ΔΕ38 προσωπικού Η/Υ: θέση μία (1) χειρι¬ 
στών Η/Υ. 

Προσόν διορισμού στον εισαγωγικό βαθμό Δ για κάθε 
κλάδο ή ειδικότητα ορίζεται ο ομώνυμος ή αντίστοιχος ή 
συναφής κατά ειδικότητα, απολυτήριος τίτλος τεχνικού - 
επαγγελματικού Λυκείου ή τεχνικής επαγγελματικής σχο¬ 
λής, δευτεροβάθμιας εκπαίδευσης ή σχολής μαθητείας 
του ΟΑΕΔ του Ν. 1346/83 (ΦΕΚ 46Α) ή άλλης ισότιμης 
σχολικής μονάδας της ημεδαπής ή αλλοδαπής και τριετής 
εμπειρία μετά την κτήση απολυτηρίου τίτλου στην ειδικό¬ 
τητα ή σε συναφή ειδικότητα. 

4. ΚΑΤΗΓΟΡΙΑ ΥΕ 

α. Κλάδος ΥΕ16 εργατών: θέσεις έξι (6) με βαθμούς 
Ε-Β. 


1. Τέσσερις (4) θέσεις εργατών καθαριότητας. 

2. Δύο (2) θέσεις εργατών συντήρησης οδών και διαφο¬ 
ρών τεχνικών έργων. 

Τυπικό προσόν διορισμού στον εισαγωγικό βαθμό Ε ορί¬ 
ζεται απολυτήριος τίτλος υποχρεωτικής εκπαίδευσης. 
Επίσης επιτρέπεται ο διορισμός στις θέσεις αυτές και 
απολυτηριούχων Δημοτικού Σχολείου, εφόσον έχουν απο¬ 
φοιτήσει μέχρι το έτος 1980. 

5. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

α. θέση μία (1) με μηνιαία αντιμισθία δικηγόρου. 

Η πρόσληψη γίνεται με επιλογή ύστερα από προκήρυξη, 
σύμφωνα με τις διατάξεις του Ν. 1649/86 «Τροποποίηση 
δ/ξεων του κώδικα των δικηγόρων και άλλες διατάξεις». 

"Αρθρο 4ο 

Ο διορισμός, τα καθήκοντα, οι περιορισμοί, ο χρόνος 
δουλειάς, η αστική ευθύνη τα διακαιώματα, οι άδειες, οι 
μεταβολές η υπηρεσιακή κατάσταση, οι ηθικές αμοιβές τα 
πειθαρχικά αδικήματα, οι ποινές, η λύση της υπαλληλικής 
σχέσης, η ιατροφαρμακευτική και νοσοκομειακή περί¬ 
θαλψη και όλα τα καθήκοντα που αφορούν τους υπαλλή¬ 
λους, προβλέπονται από τον οργανισμό αυτό, ρυθμ'ιζονται 
από τις διατάξεις του Ν. 1188/81 και όλων των Νόμων που 
εκδίδονται και έχουν εφαρμογή στο προσωπικό των ΟΤΑ. 

Άρθρο 5ο 

Οι αρμοδιότητες και τα αντικείμενα κάθε υπηρεσιακής 
μονάδας, καθορίζονται παρακάτω: 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

Ο Διευθυντής των Διοικητικών και Οικονομικών Υπηρε¬ 
σιών προΐσταται του προσωπικού του Συμβουλίου Περιο¬ 
χής που υπάγεται στην διεύθυνση αυτή. Παρακολουθεί τη 
Νομοθεσία και τη Νομολογία που ενδιαφέρει το Σ.Π. και 
ενημερώνει τις Υπηρεσίες με ερμηνευτικές εγκυκλίους, 
ελέγχει και εποπτεύει το προσωπικό της δ/νσης και παρέ¬ 
χει οδηγίες και κατευθύνσεις. Παραλαμβάνει, αποσφραγί¬ 
ζει και χαρακτηρίζει την αλληλογραφία και τη στέλνει στις 
αρμόδιες υπηρεσίες δια μέσου του γραφείου Πρωτοκόλ¬ 
λου. Τηρεί το εμπιστευτικό πρωτόκολλο και Αρχείο του 
Συμβουλίου, θεωρεί τις καταστάσεις μισθοδοσίας και δα¬ 
πάνη προμήθειας, θεωρεί τα καταρτιζόμενα από τις Διοι¬ 
κητικές και Οικονομικές Υπηρεσίες έγγραφα με την μονο¬ 
γραφή του στα σχέδια αυτών πριν τα υπογράψει ο Πρόε¬ 
δρος. Εκτός από τα καθήκοντα που περιγράφονται στον 
Ο.Ε.Υ. για τους Δ/ντές και Τμηματάρχες, ο Πρόεδρος με 
απόφαση του, μπορεί να αναθέσει και άλλα, που τυχόν θα 
προκόψουν από νέες νομοθετικές ρυθμίσεις για την Το¬ 
πική Αυτοδιοίκηση. 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ ΠΡΟΪΣΤΑΜΕΝΟΣ 

Ο υπάλληλος που θα επιλεγεί από το Υπηρεσιακό Συμ¬ 
βούλιο, είναι Προϊστάμενος των Υπηρεσιών: Προσωπικού, 
Πρωτοκόλλου - Δ/νσης Αρχείου, Διοικητικού Συμβουλίου, 
Καθαριότητας, Νομικής Υπηρεσίας, Πληροφορικής. 

Συντονίζει τις υπηρεσιακές ανάγκες των γραφείων του 
τμήματος και εισηγείται στο Διοικητικό Συμβούλιο κάθε 
θέμα των παραπάνω υπηρεσιών. 

Επιβλέπει το προσωπικό και εισηγείται την τοποθέτηση 
αυτού, ανάλογα, με τις ανάγκες των υπηρεσιών για την κα¬ 
λύτερη λειτουργία του Σ.Π. Μελετά τους νόμους και φρο- 

ντίζει για την εφαρμογή τους, καταρτίζει σε συνεργασία 
με τους Δ/ντές και Τμηματάρχες τα σχέδια Οργανισμών 
και Κανονισμών Εσωτερικής Υπηρεσίας. 

Φροντίζει για την εφαρμογή του πειθαρχικού δικαίου και 
ελέγχει, μονογράφοντας όλες τις αποφάσεις που αφο¬ 
ρούν την πρόσληψη, απόλυση, συντσξιοδότηση και γενικά 
μεταβολές του προσωπικού πριν υπογραφούν από τον 
πρόεδρο. 

Συνεργάζεται με τους προϊσταμένους των γραφείων και 
είναι υπεύθυνος για την καλή λειτουργία των υπηρεσιών 
και την εξυπηρέτηση των πολιτών. 

α. ΓΡΑΦΕΙΟ ΠΡΟΣΩΠΙΚΟΥ 

Τηρεί το Μητρώο των Υπαλλήλων του Σ.Π. διεκπεραιώ- 
νει κάθε εργασία που αφορά τους διορισμούς, προαγω¬ 
γές, κανονικές άδειες, μεταθέσεις, πειθαρχικές ποινές, 
απολύσεις, άδειες αναρρωτικές, έξοδα κηδείας, χορή¬ 
γηση μισθολογικών κλιμακίων κ.λ.π. των υπαλλήλων. Τη¬ 
ρεί τους ατομικούς φακέλλους όλου του προσωπικού του 
Συμβουλίου Περιοχής. 

Ασχολείται με την μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφορία 
για τη σωστή εφαρμογή αυτών. 

Ασχολείται με τη σύνταξη των απαιτούμενων δικ/κων 
για την απονομή σύνταξης στους υπαλλήλους. 

β. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Ασχολείται με κάθε νομικό θέμα που απασχολεί το Σ.Π. 
και διεκπεραιώνει κάβε έ'/γραφο που αφορά υπόθεση νο¬ 
μικού περιεχομένου. Ο δικηγόρος του Σ.Π. παρίσταται στα 
δικαστήρια για την υποστήριξη των συμφερόντων του Συμ¬ 
βουλίου, επεξεργάζεται από νομική άποψη συμβόλαια, 
διακηρύξεις συμβάσεις κ.λ.π. και γνωμοδοτεί επί νομικών 
και υπηρεσιακών θεμάτων. 

γ. ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ 
ΚΑΙ ΑΡΧΕΙΟΥ 

Ασχολείται με τη παραλαβή, πρωτοκόλληση, ευρετη- 
ρίσση και συσχέτιση των εισερχομένων εγγράφων και τη¬ 
ρεί τα πρωτότυπα στο Αρχείο. 

Επιμελείται της τήρησης του γενικού Αρχείου του Σ.Π. 
και υποβάλλει προτάσεις για εκκαθάριση αυτών που κρί- 
νονται ως άχρηστα. Από τον πρ/νο του γραφείου βεβαιώ¬ 
νεται το γνήσιο της υπογραφής της άρχουσας αρχής. 
Ασχολείται με τη δ/ση της αλληλογραφίας. 

δ. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ - 
ΕΚΤΕΛΕΣΤΙΚΗΣ ΕΠΙΤΡΟΠΗΣ 

Βοηθάει τον Πρόεδρο στην κατάρτιση της ημερήσιας 
διάταξης του Διοικητικού Συμβουλίου και κοινοποιεί αυτή 
και τις διατάξεις του Κώδικα. Τηρεί πρακτικά των συνε¬ 
δριάσεων. 

Υποβάλλει αντίγραφα των αποφάσεων στην αρμόδια 
διοικητική αρχή για τον έλε'/χο της νομιμότητας. Τηρεί ευ- 
ρητήριο αποφάσεων. Τηρεί τα πρακτικά της Εκτελεστικής 
Επιτροπής. Συντάσσει νομότυπα τις αποφάσεις της Εκτε¬ 
λεστικής Επιτροπής και τις υποβάλλει στις αρμόδιες αρ¬ 
χές. Καταχωρεί τα πρακτικά σε ειδικό βιβλίο και τηρεί ευ¬ 
ρετήριο αποφάσεων. 

ε. ΓΡΑΦΕΙΟ ΚΑΘΑΡΙΟΤΗΤΑΣ 

Επιμελείται της καθαριότητας του Συμβουλίου Περιο¬ 
χής και είναι υπεύθυνο για την περισυλλογή και αποκομιδή 


των απορριμμάτων. Ο Πρ/νος εισηγείται τη λήψη κάθε μέ¬ 
τρου για την καλύτερη και οικονομικότερη λειτουργία της 
υπηρεσίας. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο υπάλληλος που θα επιλεγεί για τη θέση του Προϊστα¬ 
μένου των Οικονομικών Υπηρεσιών, είναι προϊστάμενος 
των γραφείων: Ταμείου, Λογιστηρίου, Προμηθειών και 
αποθήκης. Προσόδων και Εισπρακτόρων. Φροντίζει για α) 
την κατάρτιση του προϋ/σμού και παρακολουθεί την εκτέ¬ 
λεση αυτού, β) την κατάρτιση του απολογισμού και την 
αποστολή στο Ελεγκτικό Συνέδριο, γ) τη βεβαίωση και εί¬ 
σπραξη των εσόδων του Σ.Π., δ) τον τρόπο εκμετάλλευ¬ 
σης της περιουσίας του Σ.Π., με την ομαλή διενέργεια των 
προμηθειών. Εισηγείται για την επιβολή, κατάργηση, μεί¬ 
ωση ή αύξηση των φόρων τελών, δικαιωμάτων και εισφο¬ 
ρών, σύμφωνα πάντα με τις διατάξεις του Νόμου. Μελετά 
τους νόμους και φροντίζει για την εφαρμογή τους για την 
έγκαιρη ενημέρωση των υπαλλήλων. Συντονίζει τις υπη¬ 
ρεσιακές ανάγκες των γραφείων του Τμήματος και ειση- 
γείται στην άρχουσα Αρχή κάθε θέμα των παραπάνω υπη¬ 
ρεσιών. Επιβλέπει το προσωπικό και εισηγείται για την το¬ 
ποθέτηση αυτού, ανάλογα με τις ανάγκες των υττηρεσιών 
για την καλύτερη λειτουργία του Συμβουλίου Περιοχής. 
Συνεργάζεται με τους Προϊσταμένους των γραφείων του 
Τμήματος και είναι υπεύθυνος για την καλή λειτουργία των 
υπηρεσιών και την εξυπηρέτηση των πολιτών και ελέγχει 
μονογράφοντας όλες τις αποφάσεις που αφορούν τις 
υπηρεσίες του τμήματος. 

1. ΓΡΑΦΕΙΟ ΤΑΜΕΙΟΥ 

Επιμελείται της κοινοποίησης των ατομικών ή ειδικών 
προσκλήσεων προς τους οφειλέτες και τη βεβαίωση των 
απευθείας βεβαιουμένων εσόδων του Σ.Π., όπως και της 
εκκαθάρισης των οφειλών των υπόχρεων. Εκκαθαρίζει τις 
οφειλές των υπόχρεων και εκδίδει τα σχετικά σημειώματα 
για την είσπραξη των διαφόρων τελών και δικαιωμάτων 
μέσα στο Συμβούλιο Περιοχής. Παίρνει τα νόμιμα μέτρα 
κατά των οφειλετών του Σ.Π. και γενικά κάθε μέτρο για 
την προστασία των συμφερόντων του Σ.Π. Ενεργεί τον 
έλεγχο κάθε φύσεως εισπράξεων, τακτοποιεί λογιστικά 
τις εισπράξεις που πραγματοποιούνται από τα αρμόδια όρ¬ 
γανα. Βγάζει χωριστά για κάθε παραλαβή χρημάτων τα 
σχετικά γραμμάτια παραλαβής με χρηματικό λογαριασμό 
τακτοποιητές είσπραξης, σύμφωνα με τις διατάξεις «περί 
οικονομικής διοίκησης και Λογιστικού των Δήμων και Κοι¬ 
νοτήτων» και παραδίδει αυτά στο αρμόδιο διαχειριστικό 
γραφείο για την εισαγωγή των εισπράξεων στο Ταμείο του 
Συμβουλίου, κάνει τον έλεγχο των δικαιολογητικών που 
συνοδεύουν τα χρηματικά εντάλματα, σύμφωνα με τις δια¬ 
τάξεις «περί οικονομικής διοίκησης και Λογιστικού των 
Δήμων και Κοινοτήτων». Κάνει τις αποδόσεις των κρατή¬ 
σεων προς τα δικαιούχα ταμεία. Συγκεντρώνει και κατα¬ 
χωρεί στα σχετικά λογιστικά βιβλία τις εισπράξεις και τις 
πληρωμές του Σ.Π. Καταρτίζει τα μηνιαία Ταμειακά δελτία 
και στο τέλος κάθε χρόνου καταρτίζει τον απολογισμό των 
εσόδων και εξόδων του Σ.Π. Κάνει όλες τις πληρωμές 
σύμφωνα με τα χρηματικά εντάλματα που εκδίδονται 

2. ΓΡΑΦΕΙΟ ΛΟΓΙΣΤΗΡΙΟΥ 

Επιμελείται της εκκαθάρισης και εντολής πληρωμής 
κάθε δαπάνης του Σ.Π. Ειδικότερα ελέγχει τα δικαιολογη- 
τικά κάθε δαπάνης για να διαπιστώσει αν αυτά είναι πλήρη 

και σύμφωνα με το Νόμο. Μετά τον έλεγχο των δικ/των 
εκδίδει τα σχετικά χρηματικά εντάλματα και μέσα στα όρια 
των πιστώσεων του προϋ/σμού. Μετά την υπογραφή των 
ενταλμάτων από τους αρμοδίους τα πρωτότυπα στέλνο¬ 
νται στο ταμείο και τα στελέχη αφού καταχωρηθούν στα 
σχετικά 3ιβλία παραμένουν στο αρχείο. Καταρτίζει σε συ¬ 
νεργασία μαζί με τις αρμόδιες υπηρεσίες του Σ.Π. τον 
Προϋπολογισμό και την εισηγητική Έκθεση αυτού. Παρα¬ 
κολουθεί γενικά την πορεία εκτέλεση του πρ/σμού, ειση- 
γείται την αναμόρφωση αυτού με την εγγραφή νέων εσό¬ 
δων την ενίσχυση των ανεπαρκών και τη δημιουργία νέων 
πιστώσεων. Κάνει κάθε εργασία που αφορά θέματα πρ/ 
σμού, τις προβλέψεις για την έκβαση αυτού, σύμφωνα με 
τα αποτελέαματα από την πορεία της εκτέλεσης αυτού. 
Συντάσσει τις μισθολογικές καταστάσεις του προσωπικού 
βάσει των στοιχείων που δίδονται από το γραφείο Προσω¬ 
πικού. Εκδίδει τις βεβαιώσεις και τα πιστ/κά που έχουν 
σχέση με τις αποδοχές πόσης φύσεως προσωπικού. 

3. ΓΡΑΦΕΙΟ ΠΡΟΜΗΘΕΙΩΝ ΚΑΙ ΑΠΟΘΗΚΗΣ 

Στο γραφείο αυτό ανήκει αποκλειστικά η διενέργεια 
κάθε πράξης που ανάγεται στην προμήθεια για τις ανά¬ 
γκες των υπηρεσιών του Σ.Π. Φροντίζει για τη σύνταξη των 
προκηρύξεων διενέργειας των διαγωνισμών, την παρα¬ 
λαβή, τη διαφύλαξη και τη διάθεση του υλικού, σύμφωνα 
με τη διαδικασία που ορίζει ο Νόμος. 

4. ΓΡΑΦΕΙΟ ΠΡΟΣΟΔΩΝ 

Ασχολείται με την διαδικασία της βεβαίωσης, φόρων, 
τελών και δικαιωμάτων. Καταρτίζει τους βεβαιωτικούς κα¬ 
ταλόγους και τους στέλνει στον Ειδικό ταμία σύμφωνα με 
τις σχετικές δ/ξεις «Περί οικονομικής δ/σης και λογ/κού 
των Δήμων και Κοινοτήτων». Παίρνει τις εκθέσεις ελέγχου 
των αρμοδίων εξωτερικών οργάνων του Σ.Π. και αξιοποιεί 
αυτές. Εισηγείται την επιβολή, κατάρτιση, μείωση ή αύ¬ 
ξηση των παραπάνω φόρων, τελών και δικαιωμάτων και ει¬ 
δικότερα ελέγχει την έκταση των χώρων που χρησιμο¬ 
ποιούνται και προβαίνει σε περίπτωση διαπίστωσης χρή¬ 
σης των χώρων χωρίς άδεια που δόθηκε στη σύνταξη βε¬ 
βαιωτικού καταλόγου μετά τη απόφαση του Προέδρου και 
σύμφωνα με τις δ/ξεις που ισχύουν κάθε φορά για Τη βε¬ 
βαίωση των εσόδων του Σ.Π. Επιμελείται τη βεβαίωση του 
τέλους διαφήμισης, παίρνει και ελέγχει τις αιτήσεις, εκδί¬ 
δει τις σχετικές άδειες και υπολογίζει το τέλος που αναλο¬ 
γεί, σύμφωνα με την κείμενη Νομοθεσία. 

Παίρνει και καταχωρεί ρε ειδικό βιβλίο τις προσφυγές 
που υποβάλλονται από τους φορολογούμενους, συντάσ¬ 
σει τις αντίστοιχες εκθέσεις του άρθρου 5 παρ. 2 του Ν. 
25/76 και τις επισυνάπτει στις δικογραφίες με όλα τα σχε¬ 
τικά που αφορούν τη βεβαίωση. Επιμελείται και παρακο¬ 
λουθεί την άσκηση ή μη εφέσεων σε συνεργασία με το 
Γραφείο Νομικής Υπηρεσίας και της Εκτελεστικής Επι¬ 
τροπής, ενημερώνει το σχετικό βιβλίο προσφυγών και τη¬ 
ρεί αρχείο αποφάσεων διοικητικών δικαστηρίων και αρ¬ 
χείο δικογραφιών. Διεκπεραιώνει κάθε εργασία για την 
ολοκλήρωση της απόκτησης κληροδοσιών και δωρεών 
ακινήτων και τηρεί σχετικό αρχείο, συγκε'/τρώνει τους 
κάθε φύσεως τίτλους της ακίνητης και της κοινόχρηστης 
περιουσίας του Σ.Π. Καταρτίζει φάκελο για κάθε ακίνητο 
του Σ.Π. που περιλαμβάνει όλα τα στοιχεία που θεμελιώ¬ 
νουν τα δικαιώματα επί του ακινήτου. Μεριμνά για την σύ¬ 
νταξη των διακηρύξεων των δημοπρασιών προς μίσθωση 


Δημοτικών και Κοινοτικών κτημάτων του Σ.Π. 

5. ΓΡΑΦΕΙΟ ΕίΣΠΡΑΚΤΟΡΩΝ 

Επιμελείται της είσπραξης των βεβαιουμένων εσόδων 
του Συμβουλίου Περιοχής. 

2. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Ο Δ/ντής των Τεχνικών Υπηρεσιών: 

α. Διευθύνει τις τεχνικές υπηρεσίες του Συμβουλίου 
Περιοχής στο σύνολό τους δίνοντας προς αυτές τις απαι- 
τούμενες κατευθύνσεις και εντολές των οποίων και ελέγ¬ 
χει την εφαρμογή, β. Μεριμνά για τη σύνταξη των προ¬ 
γραμμάτων των έργων και των προμηθειών της Τ.Υ. γ. 
Προβαίνει στον έλεγχο και τη θεώρηση των συντασσομέ- 
νων μελετών, έργων και προμηθειών, δ. Ενημερώνεται επί 
των έργων τεχνικής φύσεως και των δραστηριοτήτων των 
Δήμων και Κοινοτήτων που ασκούν τεχνικές δραστηριότη¬ 
τες μέσα στο όρια του Σ. Π., ώστε να μπορεί να παρέχει τε¬ 
χνικές γνώσεις στον Πρόεδρο και στο Διοικητικό Συμβού¬ 
λιο. Εισηγείται ενέργειες που αποσκοπούν στη βελτίωση 
τηςενγένει τεχνικής υποδομής του Σ.Π. ε. Μεριμνά για τη 
σύμφωνη με τις κείμενες διατάξεις διενέργειας των δια¬ 
γωνισμών εκτέλεσης έργων και προμηθειών καθώς και για 
την παραλαβή αυτών, στ. Μεριμνά για την παροχή στοι¬ 
χείων προς το αρμόδιο γραφείο για τη σύνταξη του πρ/ 
σμού του Σ.Π. για την πρόβλεψη πιστώσεων, αναμόρςκοση 
πιστώσεων για την εκτέλεση έργων και προμηθειών και για 
τη λειτουργία των Τεχνικών Υπηρεσιών, ζ. Διαχειρίζεται 
τις πιστώσεις που διατίθενται για την εκτέλεση έργων και 
προμηθειών αρμοδιότητας Τεχνικών Υπηρεσιών. 

ΤΜΗΜΑ ΠΟΛΙΤΙΚΩΝ ΕΦΑΡΜΟΓΩΝ 

Προϊστάμενος: Ο Προϊστάμενος του τμήματος διευθύ¬ 
νει τη λειτουργία των γραφείων που υπάγονται στο τμήμα 
αυτό. Επιμελείται της συντάξεως και συντάσσει προμελέ¬ 
τες και μελέτες έργων και προμηθειών αρμοδιότητας του 
Τμήματος. Επιμελείται της εκτέλεσης, σύμφωνα με τις 
ισχύουσες διατάξεις «Περί εκτελέσεως Δημοτικών έργων 
και Προμηθειών» αρμοδιότητας του τμήματος. Μεριμνά 
για τη σύνταξη τευχών δημοπράτησης και χρονικού προ¬ 
γραμματισμού εκτέλεσης των έργων. Παρακολουθεί πι¬ 
στώσεις που διατίθενται για την εκτέλεση των έργων αρ- 
μοδιότητάς του. Μεριμνά για την ενημέρωση του αρχείου 
των σχεδίων για τις ενδεχόμενες τροποποιήσεις κατά την 
κατασκευή. Μεριμνά για την συγκέντρωση και αποστολή 
αρμόδια των απαραίτητων στατιστικών και λογιστικών 
στοιχείων των έργων. Μεριμνά για την παράδοση στο αρ¬ 
μόδιο γραφείο Αρχείο της Δ/νσης Τ.Υ., των φακέλων των 
έργων μετά την έγκριση του Πρωτοκόλλου οριστικής πα¬ 
ραλαβής και της σύνταξης του τελικού λογαριασμού αυ¬ 
τών. 

α. ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΗΣ ΕΡΓΩΝ 

Φροντίζει για τη σύνταξη μελετών για κάθε φύσεως έρ¬ 
γων που εκτελούνται εργολαβικώς ή με αυτεπιστασία. 
Επιβλέπει και διεκπεραιώνει κάθε διαδικασία που α^ρορά 
την εκτέλεση έργων ή προμηθειών ως η οργάνωση συνερ¬ 
γείου, η εγκατάσταση του εργολάβου, ο έλεγχος της σω¬ 
στής εφαρμογής των όρων της σύμβασης για την ποιοτικά 
καλή και σύμφωνα με τη μελέτη, εκτέλεση των έργων ή 
παρακολούθηση της κανονικής προόδου των εργασιών, η 
παράδοση των υλικών, ο έλεγχος των επιμετρήσεων, σύ¬ 
νταξη των λογαριασμών πληρωμής, η έγκαιρη σύνταξη και 

εισήγηση για έγκριση συγκριτικών πινάκων, η εφαρμογή 
του Νόμου περί αναπροσαρμογής τιμών και των σχετικά 
με το Νόμο τούτο εγκυκ,Μων και οδηγιών, η επίλυση δια¬ 
φορών με τους εργολάβους ή προμηθευτές, η σύνταξη 
απολογισμού έργων με αυτεπιστασία κατά τις κείμενες 
διατάξεις κ.λ.π. Τηρεί τους φακέλους έργων με όλα τα 
στοιχεία σύμφωνα με τις διατάξεις του Νόμου περί εκτέ¬ 
λεσης Δημοτικών και Κοινοτικών έργων, και αρχειοθετεί 
τούτους με σύστημα εύκολης ανεύρεσης, παρακολούθη¬ 
σης, ε'/ημέρωσης και συμπλήρωσης. Συγκεντρώνει στοι¬ 
χεία για συμπλήρωση, συντήρηση και βελτίωση των έργων 
και υποβοήθεί τη διοίκηση του Σ.Π. με διαμόρφωση αυτών 
σε συγκεκριμένες προτάσεις, για τον καταρτισμό των τε¬ 
χνικών προγραμμιϊτων εκτελέσεων έργων. Συγκεντρώνει 
τις πληροφορίες και καταγγελίες για φθορές στα έργα του 
Σ.Π. και επιμελείται της αμέσου επισκευής αυτών ή της 
έναρξης σε πρόγραμμα γενικό αντιμετώπισης. 

β. ΓΡΑΦΕΙΟ ΚΤ^-^ΜΑΤΟΛΟΓIΟΥ 

Χειρίζεται όλα τα θέματα σύνταξης, τήρησης, παροχής 
στοιχείων που έχουν σχέση με την εφαρμογή κτηματολο¬ 
γίου στο βαθμό που εμπίπτουν εκάστοτε στην αρμοδιό¬ 
τητα του Σ.Π. Υλοποιεί τον πολεοδομικό σχεδιασμό στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών. 

γ. ΓΡΑΦΕΙΟ Δ1ΕΚΠ/ΣΗΣ ΕΓΓΡΑΦΩΝ ΟΛΗΣ ΤΗΣ 
Δ/ΝΣΗΣ Τ.Υ. - ΑΡΧΕΙΟΥ. 

Τηρεί το Πρωτόκολλο αλληλογραφίας των Τ.Υ. Διεκπε- 
ραιώνει και διακινεί την αλληλογραφία της Διεύθυνσης 
Τ.Υ. Τηρεί το Αρχείο της Υπηρεσίας. 

Διεξέρχεται της διαδικασίας από την έγκριση της μελέ¬ 
της του έργου και προμήθειας μέχρι και του καθορισμού 
επιβλέποντος (περίληψη· διάκήρυξης - δημοπρασία - 
υπογραφή συμβάσεως - καθορισμός επιβλέποντος). 

Τηρεί και ενημερώνει τα βιβλία α) μελετών, β) εκτελου- 
μένων έργων και γ) πληρωμών εκτελουμένων έργων ή 
προμηθειών και φροντίζει για την έγκαιρη αποστολή στο 
Λογιστήριο του Σ.Π. των δικ/κων (μελέτες αποφάσεις - 
συμβάσεις κ.λ.π.) για την πληρωμή των έργων. 

δ. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 
ΚΑΙ ΑΝΑΠΤΥΞΗΣ. 

Επιμελείται τη συγκέντρωση, επξεργασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση του Σ.Π. 

Συντάσσει τις απαραίτητες μελέτες για την αξιοποίηση 
των τοπικών πλουτοπαραγωγικών πόρων. 

Συντάσσει τα μεσοχρόνια και ετήσια τοπικά αναπτυ¬ 
ξιακά προγράμματα του Σ.Π. 

Διερευνάει τις πηγές χρηματοδότησης για προγράμ¬ 
ματα και πρωτοβουλίες που συγχρηματοδοτεί η Ευρω¬ 
παϊκή Ένωσή και συντάσσει την κατάθεση των προτά¬ 
σεων. 

Διατυπώνει προτάσεις για την ανάληψη συγκεκριμένων 
επενδυτικών και αναπτυξιακών πρωτοβουλιών, τόσο από 
φορείς του Δημοσίου, όσο και του ιδιωτικού τομέα. 

Καταρτίζει προγράμματα για την ευαισθητοποίηση, κι¬ 


νητοποίηση και ενημέρωση του τοπικού πληθυσμού άε 
θέματα προστασίας περιβάλλοντος. 

Συντάσσει προγράμματα για την τουριστική προβολή και 
διαφήμιση της περιοχής του Σ.Π. 

Διατυπώνει προτάσεις προς τους αρμόδιους φορείς, για 
τις επιμορφωτικές ανάγκες του τοπικού πληθυσμού, 
ε. ΓΡΑΦΕΙΟ ΠΛΗΡΟΦΟΡΙΚΗΣ ΚΑΙ ΓΕΩΓΡΑΦΙΚΩΝ 
ΣΥΣΤΗΜΑΤΩΝ. 

Ασχολείται με την οργάνωση και τον προγραμματισμό 
των υπηρεσιών του Συμβουλίου Περιοχής. 

Άρθρο 6 

α. Όσοι επιλέγονται Προϊστάμενοι από το Υπηρεσιακό 
Συμβούλιο τοποθετούνται με απόφαση του Προέδρου σε 
αντιστοίχου επιπέδου οργανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν ν’ 
ασκούν τα καθήκοντά τους έως την τυχόν επανεκλογή 
τους ή ιτ|ν τοποθέτηση νέου Προϊσταμένου. 

β. Η επιλογή των Προϊσταμένων διευθύνσεως τμημάτων 
και αυτοτελών γραφείων του Σ.Π. θα γίνεται από υπαλλή¬ 
λους των κλάδων ΠΕ, ΤΕ και ΔΕ. 

Ειδικά για τη θέση του Προϊσταμένου Δ/σης των Τ.Υ. 

θα γίνεται από υπαλλήλους των κλάδων ΠΕ3 Πολιτικών 
Μηχανικών και ΠΕ6 Τοπογράφων. 

Τον Προϊστάμενο που απουσιάζει ή κωλύεται αναπλη¬ 
ρώνει στα καθήκοντά του ο Προϊστάμενος της αμέσως 
υποκείμενης οργανικής μονάδας κατά τη σειρά που οι 
υποκείμενες οργανικές μονάδες αναφέρονται στον παρό¬ 
ντα οργανισμό. 

Άρθρο 7 

Κάθε εργαζόμενος στο Σ.Π. κατέχει μία συγκεκριμένη 
θέση εργασίας ο τίτλος της οποίας αντιστοιχεί κατά το δυ¬ 
νατό στο πραγματικό της περιεχόμενο. 

Η ανάληψη από έναν εργαζόμενο της ευθύνης περισσο¬ 
τέρων από μίας θέσεων εργασίας είναι δυνατόν να γίνει με 
απόφαση του Προέδρου του Συμβουλίου Περιοχής ή του 
Διοικητικού Συμβουλίου. 

Άρθρο 8 

Από τις διατάξεις της απόφασης αυτής θα προκληθεί σε 
βάρος του προϋπολογισμού του συγκεκριμένου Συμβου¬ 
λίου Περιοχής σε περίπτωση μελλοντικής κάλυψης των 
θέσεων η οποία όμως δεν μπορεί να εκτιμηθεί επί του πα¬ 
ρόντος. 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 6ης εδαφικής Περιφέ¬ 
ρειας Ν. Σερρών αρχίζει από την δημοσίευσή του στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σέρρες, 17 Σεπτεμβρίου 1996 

Με εντολή Γεν. Γραμ. Περιφ. Κεντρ. Μακεδονίας 
Η Αναπληρώτρια Περιφερειακού Διευθυντή 
ΝΙΚΗ ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


